**Oznámenie o vyhlásení výberového konania na miesto profesionálneho náhradného rodiča v Centre pre deti a rodiny Ružomberok, Kalvárska 35, Ružomberok**

**Informácia o voľnom pracovnom mieste číslo**: *CDR Ružomberok 2/2019/PNR*

**Kraj:**     *Žilinský*

**Názov pracovnej pozície:** *profesionálny náhradný rodič*

**Počet voľných miest:** *1*

**Miesto výkonu práce:** *vlastný bytový priestor*

**Hlavné úlohy:** *Profesionálny náhradný rodič je zamestnanec CDR Ružomberok, ktorý sa stará o zverené dieťa vo svojom domácom prostredí*

**Termín nástupu:***od 01.11.2019 alebo dohodou*

**POŽIADAVKY NA ZAMESTNANCA:**

**Kvalifikačné predpokl**ady: *minimálne nižšie stredné odborné vzdelanie alebo stredné odborné vzdelanie*

**Jazykové znalosti**:*nevyžadujú sa*

**Počítačové znalosti**:*užívateľská úroveň*

**Požadované schopnosti a osobné vlastnosti**:

 *Pozitívny vzťah k deťom, skúsenosti s výchovou detí vítané, zvlášť skúsenosti s výchovou detí zo znevýhodneného prostredia, chuť získavať nové skúsenosti a hľadať nové riešenia, zodpovednosť, flexibilita, odolnosť voči záťaži, dobré rodinné zázemie, bezúhonnosť, empatia, spoľahlivosť, schopnosť prijať dieťa s iným etnickým pôvodom, národnosťou, príslušnosťou, náboženstvom, dieťa so zdravotným, mentálnym, zmyslovým postihnutím, prípadne s duševným ochorením, súrodeneckú skupinu, staršie dieťa a pod.*

**Požadované odborné znalosti**:

Zákon č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v znení neskorších predpisov

Vyhláška č. 103/2018 Z. z., ktorou sa vykonávajú niektoré ustanovenia zákona č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v znení neskorších predpisov

Zákon č. 311/2001 Z. z. v znení neskorších predpisov – Zákonník práce

Zákon č. 36/2005 Z. z. – Zákon o rodine

**Osobitné kvalifikačné požiadavky** : *Certifikát z prípravy na profesionálne rodičovstvo*

**Kontakt pre poskytnutie informácií:**

**Meno a priezvisko kontaktnej osoby:** *Ing. Štefan Likavčan, riaditeľ CDR Ružomberok, Mgr. Zuzana Matušáková, sociálny pracovník*

**Telefón:** *0905 459 882, 0918 787 423*

**E-mail:**dd.ruzomberok@stonline.sk

**Adresa Centra pre deti a rodiny Ružomberok:** *CDR Ružomberok, Kalvárska 35, 034 01 Ružomberok*

**Zoznam požadovaných dokladov pre prihlásenie sa na pracovnú pozíciu**

**Profesionálny náhradný rodič**

Požadované doklady pre výberové konanie sú:

a) žiadosť o zaradenie do výberového konania s uvedením čísla výberového konania,

b) profesijný štruktúrovaný životopis s uvedením celkovej doby dosiahnutej praxe,

c) motivačný list

d) fotokópia vysvedčenia, diplomu alebo iného rovnocenného dokladu o najvyššom dosiahnutom vzdelaní,

e) fotokópia dokladu o splnení osobitného kvalifikačného predpokladu podľa osobitného predpisu,

f) fotokópia dokladu o absolvovaní prípravy na profesionálne vykonávanie náhradnej starostlivosti v rozsahu 60 hodín, ak fyzická osoba ukončila úplné stredné vzdelanie, 80 hodín, ak fyzická osoba ukončila stredné vzdelanie

g) výpis z registra trestov, vrátane výpisu z registra trestov partnera nie starší ak 3 mesiace,

h) písomný súhlas partnera žijúceho v spoločnej domácnosti na výkon profesionálneho rodičovstva,

i) doklad, prípadne čestné prehlásenie preukazujúce, že nehnuteľnosť uchádzača spĺňa podmienky zákona č.124/2006 Z. z. o bezpečnosti a ochrane zdravia pri práci v znení neskorších predpisov a iné s tým súvisiace platné bezpečnostné predpisy,

j) písomné čestné vyhlásenie o pravdivosti všetkých údajov uvádzaných v žiadosti,

k) písomný súhlas so spracovaním osobných údajov podľa zákona č. 18/2018 Z. z. o ochrane osobných údajov a zmene a doplnení niektorých zákonov.

Riaditeľ CDR Ružomberok pozve uchádzača o miesto profesionálneho náhradného rodiča (ďalej len „uchádzač“) písomne alebo ústne (o ústnom pozvaní vyhotoví písomný zápis) na výberové konanie, ak uchádzač súčasne:

a) spĺňa predpoklady podľa § 52 zákona č. 305/2005 Z. z., a Vyhlášky č. 103/2018 Z. z., ktorou sa vykonávajú niektoré ustanovenia zákona č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v znení neskorších predpisov

b) nehnuteľnosť uchádzača spĺňa podmienky zákona č. 124/2006 Z. z. o bezpečnosti a ochrane zdravia pri práci a iné s tým súvisiace platné bezpečnostné predpisy,

c) predložil doklad o svojej bezúhonnosti, bezúhonnosti partnera, s ktorým žije v spoločnej domácnosti, ako aj písomný súhlas partnera na výkon práce PNR,

d) predložil v stanovenom termíne všetky doklady požadované vo vyhlásení výberového konania.

Bezúhonnosť uchádzača sa preukazuje výpisom z registra trestov nie starším ako 3 mesiace.

*Žiadosti zasielajte do* ***30.10.2019*** *na adresu CDR Ružomberok, ktorá je uvedená v texte inzerátu. Vaše žiadosti budú posúdené a vybraní uchádzači budú pozvaní na osobný pohovor.*

 Ing. Štefan Likavčan

 riaditeľ CDR Ružomberok